ຍີ່​ປຸ່ນອອກ​ກົດໝາຍ​​ທີ່ອະນຸຍາດ​ ໃຫ້​ຈັກກະພັດ Akihito ສາມາດ ລົງຈາກ​ບັນລັງໄດ້
ການ​ລົງ​ຈາກ​ບັນລັງຂອງຈັກກະພັດ Akihito ຈະ​ມີ​ຂຶ້ນ​ໃນທ້າ​ຍປີ 2018 ປີໜ້າ​ນີ້ ​ໃນ​ເວລາທີ່​ຈັກກະພັດ Akihito ຈະມີ​ພະ​ຊົນ​ໄດ້ 85 ປີ.
ສະພາຍີ່ປຸ່ນ ຜ່ານກົດໝາຍໃນວັນສຸກມື້ນີ້ ເພື່ອອະນຸຍາດໃຫ້ຈັກກະພັດ Akihito ລົງຈາກບັນລັງ ແລະໃຫ້ຣາຊະບຸດກົກຂອງພະອົງ ກໍຄືເຈົ້າຟ້າຊາຍ Naruhito ທີ່ມີ ພະຊົນມາຍຸໄດ້ 57 ປີ ສຳເລັດຣາຊການແທນພະອົງ ຈັກກະພັດ Akihito ທີ່ມີພະຊົນມາຍຸໄດ້ 83 ປີ ແລະຖືກຜ່າຕັດຫົວໃຈ ແລະໄດ້ຮັບ ການປິ່ນປົວມະເຮັງຕ່ອມລູກໝາກ ໃນລະດູຮ້ອນປີກາຍນີ້ ໄດ້ສະແດງອອກ ຄວາມປາດຖະໜາທີ່ຈະລົງຈາກບັນລັງ ພາຍຫລັງທີ່ໄດ້ຄອງບັນລັງ Chrysanthemum ມາໄດ້ເກືອບສາມທົດສະວັດແລ້ວ ຊຶ່ງໄດ້ເຮັດໃຫ້ການໂຕ້ ຖຽງກ່ຽວກັບເລື່ອງການປົກຄອງຂອງລະບອບລາຊາ ທີ່ມາມີເປັນເວລາ 2000 ປີ ແລ້ວນັ້ນ ແລະເປັນຂໍ້ຖົກຖຽງກັນທີ່ມີມາແຕ່ດົນນານຢູ່ໃນຍີ່ປຸ່ນນັ້ນ ກັບຄືນມາ ເວົ້າກັນອີກ ການລົງຈາກບັນລັງຈະເປັນເທື່ອທໍາອິດໃນປະຫວັດສາດຂອງຍີ່ປຸ່ນໃນ 200 ປີ ຜ່ານມາ ພະເຈົ້າ Akihito ມີພະຊົນໄດ້ 56 ປີ ໃນເວລາທີ່ພະອົງຂຶ້ນຄອງລາດ ຊະບັນລັງໃນເດືອນມັງ ກອນປີ 1989 ຫລັງຈາກພະບິດາຂອງພະອົງ ຈັກກະພັດ Hirohito ໄດ້ສິ້ນພະຊົນ ສື່ມວນຊົນໄດ້ກ່າວວ່າ ບັນດາເຈົ້າໜ້າທີ່ໄດ້ພິຈາລະນາວ່າ ການລົງຈາກບັນລັງຂອງ ພະອົງ ຈະມີຂຶ້ນໃນທ້າຍປີ 2018 ປີໜ້ານີ້ ໃນເວລາທີ່ຈັກກະພັດ Akihito ຈະມີພະຊົນ ໄດ້ 85 ປີ ໃນການລົງຄະແນນສຽງປ່ອນບັດທີ່ຖ່າຍທອດສົດຜ່ານທາງໂທລະພາບສາທາລະນະ NHK ສະພາສູງ ໄດ້ຮັບຜ່ານຮ່າງກົດໝາຍຢ່າງເປັນເອກກະສັນກັນ ໃນວັນສຸກມື້ນີ້ ພາຍຫລັງທີ່ສະພາຕໍ່າໄດ້ອະນຸມັດຮັບເອົາໃນອາທິດແລ້ວນີ້ ການລົງຈາກບັນລັງ ຕ້ອງມີຂຶ້ນພາຍໃນສາມປີ ພາຍຫລັງທີ່ກົດໝາຍໃໝ່ມີຜົນບັງຄັບ ໃຊ້ ຖ້າບໍ່ດັ່ງນັ້ນມັນກໍຈະໝົດກຳນົດ ແລະກົດໝາຍນີ້ແມ່ນໃຊ້ໄດ້ກັບຈັກກະພັດ Akihito ເທົ່ານັ້ນ ຈັກກະພັດອົງສຸດທ້າຍຂອງບຍີ່ປຸ່ນ ທີ່ໄດ້ລົງຈາກບັນລັງໄດ້ແກ່ ຈັກກະພັດ Kokaku ໃນປີ 1817